Krivaja (pritoka Bosne)
<s>Krivaja je rijeka u srednjoj Bosni i Hercegovini i cijelim svojim tokom prolazi kroz Zeničko-dobojski kanton.</s>

<s>Rijeka Krivaja nastaje spajanjem rijeka Bioštice i Stupčanice u gradu Olovo.</s><s>Prolazi kroz manja mjesta Boganovići, Solun, Čuništa, Vozuća, Brezik i Kovači i u Zavidovićima se ulijeva u rijeku Bosnu, kao njena desna pritoka.</s><s>Dužina toka između Olova i Zavidovića iznosi 73 km, a sa svojom dužom sastavnicom (bioštica) dužina je 114. km.</s><s>Porječje obuhvata 1387 km².</s><s>Pošto joj je sliv uzak, pritoke su joj neznatne dužine.</s><s>Desna pritoka je Mala Maoča, dok su lijeve pritoke Orlja i Vojnica.</s><s>Dolina Krivaje ima dinarski pravac pružanja (sjeverozapad - jugoistok) Sastoji se iz naizmjenišnih riječnih proširenja - kotlina i suženja - klisura ili sutjeski..</s>

<s>Krivaja je granica između dvije različite istorijsko - geografske cjeline.</s><s>U praistoriji bila je to granica između ilirskih plemena Breuka u ravničarskoj Panoniji, i Desidijata u planinskoj srednjoj Bosni.</s><s>Sliv rijeke Krivaje bio je obuhvaćen u župu Krivaju u srednjem vijeku.</s>

<s>Ovdje se nalazi jedan od najvećih refugijuma tercijerne flore i faune ovog dijela Dinarida, a karakterišu ga: ekosistemi jesenje šašike i crnog graba, ekosistemi uskolisne šašike i crnog graba, ekosistemi ilirske bukve i crnog graba, ekosistemi javora i bjelograbića, ekosistemi sive johe, ekosistemi karanfila i zvončaca u pukotinama karbonatnih stijena, ekosistemi karbonatnih sipara.</s>

<s>Poznata je po proljetnom međunarodnom raftingu, čistoći i bogastvu ribom.</s>

<s>Reference</s>

<s>Rijeke u Bosni i Hercegovini
Zavidovići</s>

